|  |  |  |  |
| --- | --- | --- | --- |
| Rīgā | Datums skatāms laika zīmogā | Nr. | 4-3.2e/21/3242 |
| Uz | 03.09.2021. | Nr. | 3.1-14/2021/2538 |

Ekonomikas ministrijai

pasts@em.gov.lv

Girts.Malnieks@em.gov.lv

Informācijai:

Latvijas Valsts koksnes ķīmijas institūtam

koks@edi.lv

Atzinums par precizēto Ministru kabineta rīkojuma

projektu „Par valsts nekustamā īpašuma Krīvu ielā 11,

Rīgā atsavināšanu” (VSS-530)

Izglītības un zinātnes ministrija (turpmāk – ministrija), atbildot uz Ekonomikas ministrijas 2021.gada 3.septembra vēstuli Nr.3.1-14/2021/2538, informē, ka ir izskatījusi Ekonomikas ministrijas precizēto Ministru kabineta rīkojuma projektu „Par valsts nekustamā īpašuma Krīvu ielā 11, Rīgā atsavināšanu” (turpmāk – rīkojuma projekts) un tā sākotnējās ietekmes novērtējuma ziņojumu (anotāciju) (turpmāk – anotācija) un izsaka iebildumus.

Lūdzam rīkojuma projekta 2.punktā norādīt aptuveno atdalāmo zemes vienības ar kadastra apzīmējumu 0100 115 0309 platību, kas nepieciešama būvju ar kadastra apzīmējumiem 0100 115 0310 001 un 0100 115 0309 013 uzturēšanai, norādot, ka, izpildot kadastrālo uzmērīšanu, zemes platība var tikt precizēta, kā arī sniegt anotācijā informāciju, no kādiem līdzekļiem tiks segti minētās zemes vienības sadalīšanas un atdalītās zemes vienības daļas pievienošanas Latvijas Valsts koksnes ķīmijas institūta (turpmāk – institūts) īpašumā esošajam nekustamajam īpašumam Dzērbenes ielā 27, Rīgā, darbi.

Vienlaikus lūdzam novērst pretrunas anotācijā norādītajā informācijā, proti, anotācijas 5.lapā ir norādīts, ka „īpašuma tiesību pāreja uz ieguvēju notiks pēc nomas līgumu termiņa beigām” (tas ir, pēc 2021.gada 31.decembra), savukārt, anotācijas 10.lapā ir norādīts, ka „Valsts nekustamā īpašuma atsavināšana Ekonomikas ministrijai jāveic 2021.gadā un attiecīgi finansējums uz attiecīga Ministru kabineta lēmuma pamata izlietojams 2021.gadā”. Vienlaikus ministrija norāda, ka likuma „Par valsts budžetu 2021.gadam” 44.pants attiecas tikai uz 2021.gadu, tomēr, ņemot vērā rīkojuma projektā paredzētās nekustamā īpašuma reālās sadales un atdalītās zemes vienības daļas pievienošanas citam nekustamajam īpašumam darbības, nekustamais īpašums Krīvu ielā 11, Rīgā, 2021.gadā var netikt pārdots.

Papildus ministrija atkārtoti lūdz institūtu steidzamības kārtībā risināt jautājumu par institūta darbības nodrošināšanai nepieciešamās elektroenerģijas padeves (pieslēguma) risinājumu, lai valsts nekustamā īpašuma Krīvu ielā 11, Rīgā, atsavināšanas gadījumā tiktu nodrošināta nepārtraukta elektroenerģijas padeve institūta ēkām. Lūdzam sniegt informāciju par risinājumu arī anotācijā.

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja S.Šmīdlere

M.Adamane 67047756

 Madara.Adamane@izm.gov.lv